Tú ert seytjan ára gamal. Tað er summar, og verðin sær út júst sum vanligt. Men tú veitst, hvat fer at henda. Um ein mánað eru vit øll burturi. Hvussu kennist tað at vita akkurát upp á tíman, nær tú skalt doyggja? Hvat ætlar tú at gera ta síðstu tíðina? Og hvørjum vilt tú vera saman við, tá ið alt fær ein enda? Endin er ein undirgangssøga um tvey einsamøll ungfólk í einari verð, sum livir upp á lænta tíð. Ein syndarlig hending bindur tey saman og veksur til eina felags tráseting, men fara tey at fáa svar upp á sínar spurningar áðrenn himmalin verður hvítur, og høvini hvørva? MATS STRANDBERG er aftur við sínari fyrstu ungdómsskaldsøgu aftan á Engelsforsrøðina (Sirkulin, Eldur, Lykilin), sum tók sølumet og varð fagnað av øllum ummælarum. Bókin kemur til tey, sum eru 13 ár og eldri, um mánaðarskiftið novembur-desembur.